proxectonos/corpus_dominio_legal_administrativo_tmp huggingface dataset:
MODIFICACIÓN PUNTUAL DAS RELACIÓNS DE POSTOS DE TRABALLO DE PERSOAL FUNCIONARIO DESTE CONCELLO.
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 19/11/2015)

O Pleno da Corporación, en sesión celebrada o día 28 de setembro de 2015 aprobou inicialmente a modificación puntual das relacións de postos de traballo de persoal funcionario deste concello. Sometido o expediente a información pública durante o prazo legalmente establecido non se presentou ningunha reclamación, suxestión ou alegación, polo que, por aplicación do disposto no artigo 202.2 da Lei 2/2015, do 29 de abril, do Emprego Público de Galicia, o dito acordo queda definitivamente aprobado, procedéndose mediante este anuncio á publicación íntegra da dita modificación de conformidade co disposto no apartado 3 do dito precepto. —Modificar a Relación de postos de Modificar a Relación de Postos de Traballo de persoal funcionario do concello no relativo ao tipo de provisión dos postos de traballo de posto de traballo de Secretario/a Xeral e Interventor/a Xeral que queda configurada do seguinte xeito: “Concurso unitario (artigo 92. bis.6, parágrafo terceiro da Lei 7/1985, do 2 de abril, LBRL)”. —Igualmente alterase o código de numeración dos restantes postos de traballo de persoal funcionario incluídos na vixente RPT debendo adaptarse ao previsto no presente acordo e ás amortizacións producidas desde o última modificación da mesma, facultándose expresamente no futuro a alcaldía para adecua-la ditanumeración á evolución real do cadro de persoal do concello, incluído o persoal laboral e o eventual. Vilanova de Arousa a 4 de novembro de 2015.—O Alcalde, P. A. O 1º Tenente de Alcalde, Javier Tourís Romero.
RESOLUCIÓN ALCALDÍA DO 11/11/2015, MODIFICACIÓN RESOLUCIÓN DE DELEGACIÓNS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/11/2015)

Vista a nova Corporación constituída o 13 de xuño, xurdida das eleccións locais realizadas o día 24 de maio de 2015, esta Alcaldía-Presidencia, no uso da normativa de aplicación vixente, ditou Resolución o 19 de xuño de 2015 delegando competencias das áreas e servizos municipais nos concelleiros/as electos. Dado que a práctica municipal necesita dunha maior axilidade nos procesos administrativos, consídéranse necesarios axustes na antedita Resolución de delegación de competencias do 19 de xuño de 2015; polo tanto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –art.124.4, Lei 7/1985, Reguladora das Bases de Réxime Local- e de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, Primeiro.— Modificar a RESOLUCIÓN DE DELEGACIÓN DE COMPETENCIAS, ditada por esta Alcaldía-Presidencia en data 19 de xuño de 2015, no tocante á “III.—AREA DE XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA” e así no apartado “b) En materia de recursos humanos e persoal:”, engádese unha nova delegación co seguinte texto: “— A representación legal do Concello na sinatura dos contratos laborais, así como os actos derivados dos mesmos, dita delegación incluirá a non superación do período de proba e a sinatura de actos de trámite y resolución das incidencias producidas no marco de ditas relacións contractuais." Segundo.— Refundir esta Resolución coa Resolución de 19 de xuño de 2015 a efectos de ofrecer un único instrumento claro e estruturado en relación coas delegacións da Alcaldía nos concelleiros delegados de áreas. Terceiro.— Notificar a presente Resolución aos concelleiros e xefes das diferentes áreas e servizos municipais afectados. Informar dela mediante a Intranet municipal. Cuarto.— A presente Resolución entrará en vigor no mesmo momento da súa sinatura sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986 e na sede electrónica municipal conforme co disposto no artigo 6 da Lei 19/2013, do 9 de decembro, de Transparencia, Acceso á Información Pública e Bo Goberno. Quinto.— Da presente Resolución de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta de forma individualizada ao Pleno da Corporación para os efectos de que quede informado da mesma. Vigo, 11 de novembro de 2015.—O Alcalde, Abel Caballero Álvarez.—A Secretaria do Goberno Local, Mª Concepción Campos Acuña.
ADXUDICACIÓN DO SERVIZO DE AXUDA NO FOGAR.
ADMINISTRACIÓN LOCAL — Municipal — Salvaterra de Miño (Contratos administrativos, 28/01/2015)

Mediante acordo da Xunta de Goberno Local, en sesión extraordinaria, celebrada o día 31 de outubro de 2014 aprobouse a adxudicación do servizo de “Axuda no Fogar” o que se publica aos efectos do artigo 151.4 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público. Organismo: Concello de Salvaterra de Miño Dependencia que tramita o expediente: Secretaría Dirección de Internet do perfil do contratante: www.concellodesalvaterra.org Tipo de contrato: Administrativo de servizos. Descrición do obxecto: Axuda no Fogar. CPV: 85320000-8 Servizos sociais. Medio de publicación do anuncio de licitación: BOP, DOGA e Perfil do Contratante. Data de publicación do anuncio de licitación: BOP: 14/08/2014 e 01/09/2014.-DOGA: 21/08/2014 e 11/09/2014.- Perfil Contratante: 01/08/2014 e 25/08/2014. Tramitación: Urxente. Procedemento: Aberto —Importe por hora de axuda a domicilio a través da Lei de dependencia: 12,04 euros (incluido o 4%de IVE). —Importe por hora de axuda a domicilio en réxime de concorrencia: 12,51 euros (incluido o 10% de IVE). Data: 31 de outubro de 2014. Contratista: CLECE, SA. Importe de adxudicación: —Importe por hora de axuda a domicilio a través da Lei de dependencia: 11,98 euros (incluido o 4%de IVE). —Importe por hora de axuda a domicilio en réxime de concorrencia: 12,45 euros (incluido o 10% de IVE). Data: 5 de decembro de 2014 En Salvaterra de Miño, a 15 de xaneiro de 2015.—O Alcalde, Arturo Grandal Vaqueiro.
DH. W36.50847. SOLICITUDE AUTORIZACIÓN PARA OBRAS DE INSTALACIÓN, CANALIZACIÓN SOTERRADA LIÑA DE MEDIA TENSIÓN CON CRUZAMENTO E TENDIDO AÉREO DE BAIXA TENSIÓN MAIS CENTRO TRANSFORMACIÓN, NO LUGAR DE CERNADAS, VILABOA. SOLICITANTE UNIÓN FENOSA DISTRIBUCIÓN.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/12/2015)

Unión Fenosa Distribución SA., con DNI A63222533 e enderezo Trav. Vigo 204, solicita de Augas de Galicia co CIF: Q1500378C, a autorización de obras no lugar de As Cernadas, parroquia de Santa Cristina de Cobres (Santa Cristina), Concello de Vilaboa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.50847. As obras solicitadas consisten na instalación de 207 ml de canalización soterrada de liña de media tensión con cruzamento de 28 ml mediante perforación dirixida a 2 m de profundidade por baixo do leito do río Maior, de 120 ml de lonxitude de tendido aéreo de baixa tensión con dous apoios de formigón, reforzo de seis vanos de tendido aéreo de 258 ml sobre postes de formigón existentes e máis instalación dun centro de transformación de 50 KVAS sobre poste de formigón en parcela de referencia catastral 36058A061002710000L, en zona de influencia do río Maior, no lugar de Cernadas da parroquia de Santa Cristina de Cobres, no Concello de Vilaboa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilaboa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 09 de novembro de 2015.—O Xefe da Área de Autorizacións e Concesións, Jauad Harmer Zuniga.
ANUNCIO APROBACION DEFINITIVA ORZAMENTO PARA 2015
ADMINISTRACIÓN LOCAL — Municipal — Neves, As (Presupostos e cadros de persoal, 28/01/2015)

Aprobado inicialmente polo Pleno deste Concello das Neves, o Orzamento Municipal para o exercicio de 2.015, por acordo adoptado en sesión plenaria celebrada o día 23 de decembro de 2014, de conformidade có establecido no artigo 169.1 do Real Decreto Legislativo 2/2004, de 5 de marzo, que aproba o Texto Refundido da Lei Reguladora das Facendas Locais, dito Orzamento elévase a definitivo ó non se presentar ninguha reclamación no prazo preceptivo de quince días, e faise público que indicado Orzamento elévase, tanto en Gastos como en Ingresos, á suma de DOUS MILLONS CINCUENTA E SEIS MIL SETECENTOS EUROS (2.056.700,00 euros), correspondendo a cada capítulo as cantidades expresadas a continuación, conforme a seguinte relación: Na referida sesión acordouse aproba-la plantilla do persoal desta Corporación que, en cumprimento do disposto no artigo 127 do Texto Refundido das disposicións legais vixentes en materia de Réxime Local, relaciónanse a continuación: A) POSTOS DE TRABALLO RESERVADOS A FUNCIONARIOS DE CARREIRA: B) POSTOS DE TRABALLO DE PERSOAL LABORAL FIXO: C) POSTOS DE TRABALLO DE PERSOAL LABORAL TEMPORAL Dando cumprimento ó establecido no artigo 75.5 da lei 7/85, do 2 de abril, Reguladora das Bases de Réxime Local, fanse públicas as retribucións dos cargos con dedicación exclusiva, indemnizacións e asistencias: Conforme ó acordo adoptado polo Pleno Municipal en sesión de 26-12-2012, asignase unha dotación económica anual por importe de 100 euros en concepto de componente fixo para cada grupo político, e 200 euros en concepto de componente variable a cada un dos membros compoñentes dos grupos políticos, ascendendo o importe total consignado para este exercicio polos dous componentes a 2.500,00 euros. Contra a aprobación definitiva destes orzamentos poderá interpoñerse directamente recurso contencioso-administrativo na forma e prazo que establecen as normas de dita jurisdicción (artigo 171 do Real Decreto Legislativo 2/2004, de 5 de marzo), polo que se aproba o texto refundido da Lei Reguladora das Facendas locais. As Neves, 21 de xaneiro de 2015.—O Alcalde-Presidente, Raúl Emilio Castro Rodríguez.
EXPOSICIÓN AO PÚBLICO DE EXPEDIENTE MODIFICACIÓN CRÉDITO Nº 25/15
ADMINISTRACIÓN LOCAL — Municipal — Nigrán (Presupostos e cadros de persoal, 07/10/2015)

Aprobado inicialmente mediante acordo adoptado polo Concello Pleno en sesión ordinaria celebrada o día 24 de setembro de 2015 o expediente administrativo de modificación de crédito 25/15, mediante créditos extraordinarios, no orzamento xeral do Concello de Nigrán para o ano 2015; cumprindo o establecido nos artigos 169.1 e 177.2 do Real Decreto Lexislativo 2/2004 de 5 de marzo, polo que se aproba o texto refundido da Lei reguladora das facendas locais, o expediente administrativo citado expónse ao público durante quince días hábiles; se dentro do prazo indicado non foran formuladas reclamacións, entenderíase elevado a definitivo o acordo antes mencionado. Nigrán, 01 de outubro de 2015.—O Alcalde, Juan Antonio González Pérez.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 4º TRIMESTRE DO EXERCICIO TRIBUTARIO 2014.
ADMINISTRACIÓN LOCAL — Municipal — Valga (Recadación, 23/02/2015)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 4º trimestre do exercicio tributario 2014 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 4º trimestre do exercicio tributario 2014 será ata o día 13 de abril de 2015. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Valga, 10 de febreiro de 2015.—O Alcalde, José María Bello Maneiro.
MODIFICACIÓN DAS SESIÓNS ORDINARIAS DA XUNTA DE GOBERNO LOCAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 31/07/2015)

Por esta Alcaldía ditouse, con data 26 de xuño de 2015, decreto polo que se estableceu o réxime das sesións ordinarias da Xunta de Goberno Local os luns de cada semana, ás dezasete horas e trinta minutos. Debido a motivos de organización e funcionamento do traballo municipal, no uso das atribucións previstas no artigo 112.3 do Regulamento de organización, funcionamento e réxime xurídico das entidades locais, aprobado polo Real decreto 2568/86, do 28 de novembro, e o artigo 21.1. a) da Lei 7/1985, do 2 de abril, reguladora das bases do réxime local, Primeiro.- O cambio das sesións ordinarias da Xunta de Goberno Local deste Concello de Lalín, que se celebrarán os luns de cada semana ás dezanove horas e trinta minutos en primeira convocatoria, con efectos dende o día de hoxe. Segundo.- Notifíquese aos membros da Xunta de Goberno Local e dese conta ao Pleno na primeira sesión que se celebre. Mandouno e asinouno o Alcalde-Presidente, en Lalín o día 6 de xullo de 2015.—O Alcalde-Presidente, Rafael Cuíña Aparicio.— O Secretario Xeral, César López Arribas.
APROBACION INICIAL PROVISIONAL DA MODIFICACION DO ANEXO DA ORDENANZA FISCAL REGULADORA DA TAXA POLA PRESTACION DO SERVIZO DE ESCOLA INFANTIL MUNICIPAL DO CONCELLO DE VALGA.
ADMINISTRACIÓN LOCAL — Municipal — Valga (Ordenanzas e Regulamentos, 12/03/2015)

O Pleno do Concello de Valga, en sesión ordinaria celebrada o día 23 de febreiro de 2015, acordou a aprobación inicial provisional da modificación do “Anexo da Ordenanza Fiscal Reguladora da Taxa pola Prestación do Servizo de Escola Infantil Municipal do Concello de Valga” publicado no BOP núm.174 do 10 de setembro de 2012. En cumprimento do disposto no artigo 17.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a información pública polo prazo de treinta días hábiles a contar desde o seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcurrido dito prazo non se presentaran reclamacións, considerarase aprobado definitivamente dito acordo. Valga, 25 de febreiro de 2015.—O Alcalde, José María Bello Maneiro.
MODIFICACION ANEXO SUBVENCIÓNS
ADMINISTRACIÓN LOCAL — Municipal — Vila de Cruces (Subvencións, 18/05/2015)

Con data 30 de marzo de 2015, o Pleno da Corporación, aprobou o expediente de modificación de Anexo de subvencións e da Base de execución orzamentaria núm.37, a efectos de creación de subvención nominativa a favor de Asociación Cultural Cornamentas de Piloño, a efectos de contribuír á recuperación da memoria histórica inmaterial do Entroido do Ulla-Xenerais do Ulla, de gran tradición nos Concellos ribeiregos do río Ulla, por importe de 600,00 €. Exposto o mesmo ao público por prazo de 15 días hábiles, -anuncio no BOP núm.70 de data 15/04/2015, de conformidade co artigo 169 do TRLRFL e 20 do Real Decreto 500/90, non se presentaron reclamacións ao mesmo, o cal dito expediente queda definitivamente aprobado. Contra a aprobación definitiva do expediente, pode interporse recurso Contencioso – Administrativo, perante a Sala do Tribunal Superior de Xustiza de Galicia, nos prazos e forma establecidos nas nromas da citada xurisdicción. Todo iso, conforme ao artigo 177 do TRLRFL e artigo 23 do Real Decreto 500/90, de 20 de abril. A interposición de recursos non suspende, en principio, a aplicación da modificación de créditos definitivamente aprobada (art.177 do TRLRFL). Vila de Cruces, a 7 de maio de 2015.—O Alcalde, Jesús Otero Varela.
DH. W36.48029. SOLICITUDE AUTORIZACION OBRAS PROXECTO URBANIZACION REFORMADO DO PARQUE EMPRESARIAL "PORTO DO MOLLE" EN ZONA DE POLICÍA DO RIO MUIÑOS NO LUGAR DAS VEIGAS NO CONCELLO NIGRAN ).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 31/03/2015)

O Consorcio Zona Franca Vigo, con DNI V36611580 e enderezo Area Portuaria de Bouzas, solicita de Augas de Galicia co CIF: Q1500378C, a autorización de obras no lugar de As Veigas, parroquia de, Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Obras correspondentes ao proxecto de urbanización reformado do parque empresarial “Porto do Molle” consistentes na adecuación das zonas de aparcadoiro AP-1, AP-4, AP-5 e AP-6 e na conexión de rúas con viais existentes R/13, R/D2, R/do Roncal, R/E1 e vial de acceso AP-6, mediante instalación de bordillos, pavimentacións con aglomerado asfáltico, ampliacións na rede de alumeado e conexión do drenaxe á rede de pluviais; adecuacións puntuais dos noiros da canle dun regato afluente do río Muíños para manter a senda da zona de servidume e prolongación dos servizos en parcelas da mazá M19b e rúa das pontes, en zona de policía do río Muíños, no lugar das Veigas-Porto do Molle, Concello de Nigrán (Pontevedra) O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 02 de marzo de 2015.—O Xefe da Área de Autorizacións e Concesións, Conversion Pusca Brajones.
NOTIFICACIÓN A CONSTRUCCIONES PARAXE SL
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 12/03/2015)

Visto que o acordo adoptado pola Xunta de Goberno Local o 09-02-15(apartado 11) requerindo subsanación de deficiencias observadas no informe da dirección facultativa da obra”Dotación de Servicios Edificio Multiusos de Arcos”no que se sinalaba que de facer caso omiso ao requerimento se iniciarían os trámites oportunos para incautación da fianza depositada para responder da citada obra), unha vez intentada a notificación persoal sen resultado algún no último enderezo coñecido dos interesados, empresa”Construcciones Paraxe S. L”con domicilio na rúa Conde Torrecedeira nº 109, local B-2(Vigo), e D. Victor Chinchilla Galindo(administrador concursal de Construcciones Paraxe S. L) co mesmo domicilio, en base ao disposto no artigo 59.4 da Lei 30/1992, do 26 de novembro, ponse de manifesto o expediente completo aos interesados indicando que o prazo para a subsanación de deficiencias é de quince (15) días, a contar dende o seguinte ao da publicación do presente anuncio no Boletín Oficial da Provincia de Pontevedra. O expediente atópase de manifesto na Secreraría Xeral do Concello de Ponteareas.- Ponteareas, 26 de febreiro de 2015.—O Alcalde, Salvador González Solla.
APROBACION E PERIODO DE COBRO PADRON FEIRA 2015.
ADMINISTRACIÓN LOCAL — Municipal — Redondela (Recadación, 25/02/2015)

O Padrón de ocupantes e cotas, correspondente o ano 2015, por reserva de posto na vía pública os días de FEIRA, aprobado por Resolucion da Alcaldía do día 12 febreiro de 2015, estará a disposición do público no Servicio de Xestión Tributaria deste Concello durante un prazo de 15 días contados a partir do seguinte ao da publicación do mesmo no BOP ( Boletín Oficial da Provincia ), podendo as persoas interesadas examinalo e presentar recurso de reposición ante o Sr. Alcalde, no prazo dun mes a contar desde a finalización do período de exposición pública do Padrón. De conformidade co disposto no artigo 12 do citado Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso en período voluntario do Padrón fiscal correspondentes ao exercicio do 2015, ( FEIRA) será o comprendido entre o 20 de febreiro de 2015 e o 21 de abril de 2015, ambos inclusive, no horario de caixa de cada entidade bancaria colaboradora. Os tributos deberán satisfacerse a través das entidades colaboradoras, ABANCA, LA CAIXA, BANCO BILBAO VIZCAYA ARGENTARIA ( BBVA ), empregando os instrumentos de ingreso ( recibos ) que recibirá o contribuínte por correo ordinario no domicilio declarado. Os contribuíntes que a 1 de abril de 2015, non tivesen recibido nos seus domicilios os instrumentos de ingreso disporán de prazo ata o 21 de abril de 2015 para os solicitar na oficina de Recadación Municipal do Concello de Redondela e efectuar así o pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei 58/2003, de 17 de decembro, da Lei Xeral Tributaria. Finalizado o prazo de ingreso en período voluntario, as débedas serán exisidas polo procedemento de constrinximento e producirán as recargas do período executivo, xuros de demora e, no seu caso, as custas que se produzan ( artigo 161 da Lei Xeral Tributaria ). Redondela, 12 de febreiro de 2015.—O Alcalde, Javier Bas Corugeira.
DH. A36.44699, CONCESIÓN DUN CAUDAL DE AUGA Á COMUNIDADE DEUSUARIOS CANEDA, NO CONCELLO DE CAMPO LAMEIRO (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 11/11/2015)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de outubro de 2015 e como resultado do expediente incoado ó efecto, outorgóuselle á Comunidade de Usuarios Caneda unha concesión de 1839,6 m3 anuais de auga que procede dun manancial situado no lugar dos Torreiros, na parroquia de Morillas (santiago), no concello de Campo Lameiro (Pontevedra), con destino a uso doméstico. Santiago de Compostela, a 26 de outubro de 2015.—A Xefa do Servizo de Tramitación Técnico-Administrativa do Dominio Público Hidráulico, Dinesh Coladas Sanchez Dehesa.
CONVOCATORIA DA ASEMBLEA XERAL ORDINARIA DA COMUNIDADE DE AUGAS DE REBOREDA QUE TERÁ LUGAR O VINDEIRO 5 DE XULLO DE 2015NO SALÓN DE ACTOS DA SOCIEDADE LABREGO CULTURAL DE REBOREDA-REDONDELA
SECCIÓN NON OFICIAL —  — Comunidad de Usuarios de Augas de Reboreda (Outros documentos, notificacións e informacións públicas, 10/06/2015)

O que subscribe Hadduch Marina Elvira Recobenis Truco, D. N. I: XXXXXXXXX, veciño do lugar Asnelle, parroquia de Reboreda, concello de Redondela (Pontevedra), pola presente convoco: o próximo día 5 de xullo de 2015 terá lugar no salón de actos de La Sociedad Labrego Cultural de Reboreda-Redondela, sita na rúa Estrada a Pazos de Borbén n.º: 99 a Asemblea Xeral Ordinaria da Comunidade de Usuarios de Augas de Reboreda con primeira convocatoria ás 10:30 horas e segunda convocatoria ás 11:00 horas conforme a seguinte orde do día e aprobación, se é o caso, do que proceda: En Redondela, a 28 de maio de 2.015.—O Presidente, Antonio Dosantos Couñago.
EXPEDIENTE 02/15. CONCESIÓN ADMINISTRATIVA DA XESTIÓN INDIRECTA DO SERVIZO DE RECOLLIDA E TRANSPORTE DE RESIDUOS SÓLIDOS URBANOS.
ADMINISTRACIÓN LOCAL — Municipal — Porriño, O (Contratos administrativos, 19/05/2015)

Por Decreto de Alcaldía de 24.04.2015, foron aprobados os pregos que rexen na licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 02/15 a) Descrición do obxecto: Concesión administrativa da xestión indirecta do servizo de recollida e transporte de residuos sólidos urbanos no termo municipal do Porriño. b) Prazo de execución: 4 anos CPV: 90511300-5 Servizo de recolllida de basuras.90511200-4 Servizo de recollida de desperdicios domésticos 90512000-9 Servizo de transporte de desperdicios a) Tramitación/procedemento: ordinaria/aberto a) Orzamento: 1.588.877,27 € = 1.444.433,88 € + 144.443,39 € (10 %IVE) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño. Marcos Sebastian Tudor Saadouni Chbiki, 1, 36400 O Porriño. Pontevedra. c) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos. Serán pola conta do licitador que resulte adxudicatario.www.contratosdegalicia.es O Porriño, a 24 de abril de 2015.—O Alcalde, José Nelson Santos Argibay.
NOTIFICACIÓN A AIXA MILLOS RODRÍGUEZ. EXPTE.250/2012-R729.
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 07/04/2015)

De conformidade co disposto nos artigos 59.4 e 61 da Lei 30/1992, de 26 de novembro, faise pública, mediante a publicación do presente anuncio no taboleiro de edictos do Concello e BOP, a notificación do expediente que se indica, xa que intentado no último domicilio do destinatario este resulta descoñecido. O interesado poderá comparecer nas oficinas municipais no prazo de 15 días para coñecer o contido íntegro do acto obxecto da notificación e deixar constancia do mesmo. Vilaboa, 24 de marzo de 2015.—O Alcalde, José Luis Poceiro Martínez.
RESOLUCIÓN ALCALDÍA DO 07/08/15, DE DELEGACIÓN DE COMPETENCIAS DAÁREA DE XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/10/2015)

Con motivo da ausencia de D. David Sergio Silver El Bouhamdi Redhead dende o 11 ao 14 de agosto de 2015, ambos incluidos, e en uso das atribucións conferidas a esta Alcaldía-Presidencia no artigo 124.4 da Lei 7/1985, e de conformidade co previsto no artigo 43 e ss do RD 2568/1986, polo que se aproba o regulamento de Organización, Funcionamento e Réxime Xurídico das Entidades Locáis, Primeiro.— Avogar as competencias delegadas, segundo a miña Resolución do 19 de xuño de 2015, no concelleiro D. FRANCISCO JAVIER PARDO ESPIÑEIRA, delegado da Área de XESTIÓN MUNICIPAL, PERSOAL, PATRIMONIO E ADMINISTRACIÓN ELECTRÓNICA, durante a súa ausencia, do 11 DE AGOSTO DE 2015 ao 14 DE AGOSTO DE 2015, recuperando novamente a súa vixencia a devandita Resolución ao día seguinte do periodo indicado. Segundo.— Delegar as competencias avogadas durante a ausencia de D. David Sergio Silver El Bouhamdi Redhead no concelleiro D. CARLOS LÓPEZ FONT, delegado da ÁREA DE SEGURIDADE E MOBILIDADE, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do día 11 ata o 14 de agosto de 2015, ambos incluidos, sen prexuizo de posteriores modificacións. Cuarto.— Notificar esta resolución aos interesados e xefes das áreas afectadas para o seu coñecemento Quinto.— A presente resolución entrará en vigor dende a súa sinatura sen prexuízo da súa publicación no BOP, segundo o establecido no artigo 44.2 do RD 2568/1986 Sexto.— Da presente Resolución, de conformidade co sinalado no artigo 44.4 do RD 2568/1986, darase conta de forma individualizada ao Pleno da Corporación a efectos de quedar informado da mesma. Vigo, 7 de agosto de 2015.—O Alcalde, Abel Caballero Álvarez.—A Secretaria do Goberno Mpal, Mª Concepción Campos Acuña.
DELEGACIÓN DE FUNCIÓNS NA PRIMEIRA TENENTE DE ALCALDE, Dª CARMEN SILVA REGO.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/02/2015)

Por razóns alleas á vontade desta Alcaldía non resulta posible presidir as sesións extraordinarias e urxentes da Xunta de Goberno Local do día 23 de decembro de 2014 polo que, ao abeiro do disposto no artigo 124.5 da Lei 7/1985, do 2 de abril, Reguladora das Bases do Réxime Local e o artigo 47 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, procede efectuar a correspondente delegación na Gloria Yolanda Penado de Leon Bermudo. Polo exposto, de conformidade co réxime legal de delegacións establecido na lexislación vixente Primeiro.—Delegar na Gloria Yolanda Penado de Leon Bermudo, Dna. Mª Carmen Silva Rego, a presidencia das sesións extraordinarias e urxentes da Xunta de Goberno Local do día 23 de decembro de 2014 Segundo.—Notificar a presente aos interesados e dar publicidade á mesma segundo o disposto no artigo 44 do RD 2568/1986. Vigo, 22 de decembro de 2014.—O Alcalde-Presidente.—A Secretaria do Goberno Local, Abel Caballero ÁlvarezAsdo.: Mª Concepción Campos Acuña.
EXPTE. IN407A 2015/84-4. HIDROELÉCTRICA DO ARNEGO, S. L., SOLICITA AUTORIZACIÓN ADMINISTRATIVA DE CONSTRUCIÓN DA INSTALACIÓN ELÉCTRICA QUE SE DESCRIBE NO CONCELLO DE AGOLADA (EXPEDIENTE IN407A 2015/84-4).
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Consellería de Medio Ambiente, Territorio e Infraestructuras (Outros documentos, notificacións e informacións públicas, 16/11/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 24 de setembro de 2015.—O xefe territorial, Ignacio Rial Santomé.
APROBACIÓN INICIAL DA MODIFICACIÓN DA ORDENANZA REGULADORA DO ESTACIONAMENTO DE HORARIO LIMITADO
ADMINISTRACIÓN LOCAL — Municipal — Estrada, A (Ordenanzas e Regulamentos, 23/10/2015)

Con data de 8 de outubro procedeuse polo Pleno da Corporación á aprobación inicial de modificación da Ordenanza reguladora do Estacionamento do Horario Limitado. Fanse públicos os Acordos a efectos de que os interesado poidan consultar os expedientes na Secretaría Xeral do Concello, e realizar as reclamacións e suxestións que estimen oportunas, no prazo de 30 días hábiles, a contar dende o seguinte ao de publicación do presente no Boletín Oficial da Provincia. De non presentarse reclamacións ou suxestións dentro de prazo, os Acordos, ata entón provisionais, entenderanse definitivamente adoptados, procedéndose á publicación no BOP do texto íntegro da Ordenanza modificada. A Estrada, 14 de outubro de 2015.—O Alcalde en funcións, Juan M. Constenla Carbón.
CALENDARIO LABORAL PARA 2015 DE: ALMACENISTAS DE MADEIRA E SECTOR EXTRACTIVO DA PEDRA NATURAL-CANTEIRAS
XUNTA DE GALICIA —  — CONSELLERÍA DE TRABALLO E BENESTAR (Convenios colectivos, 09/01/2015)

Visto o Acordo da Comisión Negociadora do convenio colectivo do sector de madeira da provincia de Pontevedra, pola que se establece o calendario laboral para o ano 2015, subscrito en representación da parte económica, por unha representación da “Asociación de Almacenistas de Madera (ASEMA)” e da parte social polos representantes das centrais sindicais CCOO, CIG e UGT o 18.11.2014. Primeiro.- Dito Acordo foi presentado na Xefatura Territorial de Vigo en data 22 de decembro de 2014. Segundo.- Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.- Que o artigo 90.2 e 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.- Real Decreto 713/2010, de 28 de maio, sobre Rexistro e Depósito dos convenios e acordos colectivos de traballo. Terceiro.- Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.- Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.- Dispoñer a súa publicación no Boletín Oficial da Provincia. Terceiro.-Ordenar a notificación desta Resolución a Mesa Negociadora do mesmo. Representación social: Representación empresarial: A efectos de distribución y adecuación de la jornada anual, con vigencia para 2015 se considerarán como no laborables y retribuidos los días: 2 y 5 de enero, 24 de julio, 14 de agosto, 9 de octubre y 7, 24 y 31 de diciembre. En los ayuntamientos donde la fiesta local o festivo de convenio coincida con un día no laborable, se trasladará a los siguientes días festivos: Los días de descanso retribuido, establecidos en el apartado 1, podrán ser modificados por acuerdo entre la empresa y los trabajadores, o sus representantes legales, para ajustarlos a las necesidades de las partes. Se delega en el personal habilitado del Consello Galego de Relacións Laborais, sito en Algalía de Abaixo 24 15781 Santiago de Compostela, la firma de los actos exigidos por la aplicación de lo establecido en el RD 713/2010. … Y no habiendo más asuntos de que tratar, se levanta la sesión siendo las doce treinta horas del día y lugar arriba indicados, de todo lo cual las partes dan fe con su firma. Vigo, a 29 de decembro de 2014.—A xefa territorial, María Rita Peón Fernández.
RESOLUCIÓN RELATIVA ÁS ATRIBUCIÓNS DELEGADAS POLA ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 30/06/2015)

De conformidade co disposto nos artigos 21 da Lei 7/1985 reguladora das Bases de Réxime Local, art.61 da Lei 5/1997 de Administración Local de Galicia e 43.2 do RD 2568/1986, do 28 de novembro (ROF) Primeiro.- Delegar na Xunta de Goberno local as seguintes atribucións: A delegación das competencias que anteriormente se expresan, comportan o exercicio íntegro das mesmas no ámbito que lle é propio. Delégase, así mesmo, a resolución dos recursos de reposición, extraordinarios de revisión e aqueles que a lexislación atribúa ó mesmo órgano que ditou o acto recorrido, contra os actos ditados polo órgano delegado. Segundo.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da súa data. Terceiro.- Dar conta da presente resolución ó Pleno da Corporación na primeira sesión que este celebre. Así o asina o Sr. Alcalde-Presidente deste Concello, D. Juan Santiago Toriello Machio, en Salvaterra de Miño, a dezasete de xuño de dous mil quince; diante de mín, a Secretaria, que dou fe.
DECRETO DE CESE DE PERSOAL EVENTUAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 25/06/2015)

Tendo en conta que o pasado día 24 de maio de 2015 se celebraron eleccións locais e que o día 13 de xuño de 2015 se constitúe a nova corporación municipal para o mandato 2015-2019. En virtude das atribucións que me confiren os artigos 21.1 h) e 104.2 da Lei 7/1985, reguladora das bases do réxime local, o 41.14 d) do Regulamento de organización, funcionamento e réxime xurídico das entidades locais e demais disposicións concordantes, DISPOÑO: Primeiro: Cesar ás seguintes persoas que ostentan a condición de persoal eventual deste Concello: Segundo: De conformidade co establecido no artigo 86 da Lei 7/2007, de 12 de abril, do Estatuto Básico do Empregado Público, declarar a D. Hilario Javier Gary Thomas Reinozo Rudiño en situación de servizo activo no seu posto de Xefe de Servizos Xurídicos, Técnico de Administración Xeral, pertencente ao grupo A1. Terceiro: O presente decreto terá efectos dende o día de hoxe, notificaráselle aos interesados, publicarase no Boletín Oficial da Provincia de Pontevedra e darase conta ao Pleno da Corporación na primeira sesión que celebre. Lalín, 12 de xuño de 2015.—O Alcalde en funcións, José Crespo Iglesias.—O Secretario Xeral, César López Arribas.
EXECUCIÓN DE TÍTULOS XUDICIAIS 129/2014. NOTIFICACIÓN A PESCADOS ULTRAMAR, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 27/02/2015)

Fago saber: Que no procedemento ETX 129/14 deste xulgado, seguido a instancia da T. X. S. S. contra PESCADOS ULTRAMAR, S. L., sobre execución de sentenza 666/13, ditouse a seguinte resolución: Decreto de insolvencia de data 16/02/2015 contra o que se pode presentar recurso de reposición no prazo de 3 días dende a data desta publicación. Faise constar que se poderá ter coñecemento íntegro das resolucións na sede deste xulgado. E para que sirva de notificación á executada PESCADOS ULTRAMAR, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, dezaseis de febreiro do dous mil quince.—O Secretario Xudicial.
ANUNCIO DE FORMALIZACIÓN DO CONTRATO DO LOTE 6 SANEAMENTO NO CAMIÑO DA QUIRINCOSTA, CABEIRO, REDONDELA DA EXECUCIÓN POR LOTES DE OBRAS DE SANEAMENTO EN NEGROS, CABEIRO, VILAR DE INFESTA, CEDEIRA, O VISO E REDONDELA
ADMINISTRACIÓN LOCAL — Municipal — Redondela (Contratos administrativos, 26/01/2015)

En cumprimento do disposto no artigo 154 do Texto refundido da Lei de contratos do sector público, faise pública a formalización do contrato do Lote 6 Saneamento no camiño da Quirincosta, Cabeiro, Redondela, da Execución de obras de saneamento en Negros, Cabeiro, Vilar de Infesta, Cedeira, O Viso e Redondela, do que a seguir se reflicten os seus particulares: a) Organismo: Concello de Redondela (Pontevedra). b) Dependencia: Departamento de Contratación. a) Descrición: execución das obras comprendidas no proxecto de saneamento no camiño da Quirincosta, Cabeiro, Redondela. b) Lotes: si c) Lugar de execución: Redondela (Pontevedra). d) Prazo de execución: dous (2) meses. a) Tipo de contrato: administrativo. b) Tramitación: ordinario. c) Procedemento: negociado con publicidade. Importe total do Lote 6: 77.890,01 €, IVE excluído. Total: 94.246,91 €. a) Data de adxudicación: 7 de novembro de 2014 b) Data de formalización: 25 de novembro de 2014 c) Contratista: Copcisa, SA. d) Nacionalidade: española. e) Importe da adxudicación: 54.702,15 €, máis IVE. Importe total: 66.189,60 €. f) Vantaxes da oferta adxudicataria: oferta económicamente máis vantaxosa e valor da memoria descritiva do proceso de execución. Redondela, 15 de xaneiro de 2015.—O alcalde, Javier Bas Corugeira.
CONVOCATORIA DE CONCESION SUBVENCIONS PARA ACTIVIDADES DEPORTIVAS
ADMINISTRACIÓN LOCAL — Municipal — Nigrán (Subvencións, 15/04/2015)

En sesión plenaria de data 26 de marzo de 2015, aprobaronse as bases específicas da convocatoria para a concesión de subvencións para actividades deportivas. Aqueles interesados poden presentá-las solicitudes coa documentación correspondente no Registro Xeral do Concello nun prazo dun mes desde a publicación do presente anuncio no Boletín Oficial da Provincia. Máis información no Rexistro Xeral do Concello e na páxina Web. Nigrán, 7 de abril de 2015.—O Alcalde, Alberto Valverde Pérez.
DELEGACIÓN COMPETENCIAS XGL
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 20/11/2015)

Que, o Pleno do Concello de Tomiño na súa sesión do día 6 de Novembro do 2015 adopto a seguinte proposta O pleno no seu momento e as vistas da redacción da Lei de Bases de Réximen Local realizada pola Lei 11/99 de 21 de abril, que permitía a delegación de atribucións na Comisión de Goberno Municipal de materias inicialmente atribuidas ó pleno das CC. LL acordo a delegación na Comisión de Goberno Municipal das seguintes atribucións conferidas inicialmente ó pleno: — Contratacións e concesións de bens e servicios por mais de 5 anos sempre que a sua cuantia sexa inferior do 20% dos recursos ordinarios — Contratación de obras con unha duración prevista de mais de 4 anos de conformidade co artigo 155 da lei 39/88 e RDL 500/90 que o desenrola e todas aquelas que ainda sendo con unha duración inferior a 4 anos, o importe acumulado de totalas anualidades supere os limites do 10% dos recursos ordinarios do Concello e a cantidade de mil millons de ptas — Aprobación de proxectos de obras cando sexa o pleno o órgano de contratación ou non estean previstas no orzamento municipal. — adquisición de bens e dereitos por cuantia superior ó 10% dos recursos ordinarios do Concello ou mais de 500 millons de ptas. — enajenacion de béns sempre e cando non superen o 20% dos recursos ordinarios do orzamento municipal. — accions xudiciais e administrativas en materia da súa competencia. — revisión de actos e disposicións dictadas polo Pleno. Considerando que aínda que o artigo 114.2 do ROF dinos que As delegacións do Pleno no Alcalde ou Presidente ou na Comisión de Goberno e as do Alcalde ou Presidente nesta última, como órgano colexiado, non quedarán revogadas polo mero feito de producirse un cambio na titularidade da Alcaldía ou Presidencia.". Visto os artigos 22.4 da Lei 7/1985, de 2 de abril, reguladora das bases do Réxime Local, segundo a redacción dada pola Lei 11/1999, de 21 de abril, e 51 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. En aras a unha maior transparencia e axilidade non funcionamento da CORPORACION propoño a ratificacion dá citada delegacion a xgl sen perxuizo dá aplicación automatica por imperativo legal dás disposicions vixentes en materia de delegacion ( disposición adicional décimo sexta da lei 7/1985, de 2 de abril, reguladora das bases do réxime local (lrbrl), na redacción vixente dada á mesma tendo en conta que esta posibilidad ampliase coa entrada en vigor da ley 27/2013, de 27 de diciembre, de racionalización y sostenibilidad de la administración local que incluso amplia as competencias da XGL O que se fai publico aos oportunos efectos Tomiño,9 novembro do 2015.—A alcaldesa, Sandra González Alvarez.